open-index/open-wikipedia-markdown huggingface dataset:
น้ำตก

[thumb|270px|น้ำตกวชิรธาร [อุทยานแห่งชาติดอยอินทนนท์ จังหวัดเชียงใหม่]]
[thumb|270px|น้ำตกห้วยแม่ขมิ้น [อุทยานแห่งชาติเขื่อนศรีนครินทร์ จังหวัดกาญจนบุรี]]
[thumb|270px|[น้ำตกเอนเจล ประเทศเวเนซุเอลา น้ำตกที่สูงที่สุดในโลก]]

**น้ำตก** หรือ **โตน** ในภาษาใต้ เป็นลักษณะทางภูมิศาสตร์ที่เกิดจากลำน้ำไหลผ่านภูมิประเทศที่มีความลาดชัน มีการเปลี่ยนระดับหรือเกิดความแตกต่างของระดับธารน้ำ ทำให้ลักษณะการไหลของลำน้ำเปลี่ยนแปลงไป น้ำตกอาจไหลตกลงมาจากที่สูงหรือไหลลดหลั่นเป็นชั้น ๆ ซึ่งได้นิยามเป็นน้ำตกและน้ำแก่ง ดังนี้
* **น้ำตก** (fall) ต้นน้ำและปลายน้ำตกมีระดับต่างกันมาก น้ำที่ไหลโจนลงมาอาจมีความชันมากหรือเป็นแนวดิ่ง
* **[[แก่ง|น้ำแก่ง]]** (rapid) ต้นน้ำและปลายน้ำตกมีระดับต่างกันไม่มาก น้ำจะไหลลดหลั่นลงมาตามแก่งหิน

## ลักษณะทั่วไป

## การก่อตัว

## การแบ่งชนิด
; ชนิดของน้ำตกแบ่งตามรูปร่างและพฤติกรรมของน้ำตก
* **น้ำตกหิ้ง** (ledge) น้ำตกลงมาเป็นแนวตั้งบนชั้นหิน (bedrock) แนวตั้ง สัมผัสชั้นหินบางส่วน แบ่งได้ 3 ชนิดย่อย
*# "บล็อก/แผ่น" (block/sheet) ธารน้ำหรือแม่น้ำเหนือน้ำตกกว้างกว่าความสูงของน้ำตก
*# "คลาสสิก" (classical) น้ำตกมีความสูงเท่ากับหรือใกล้เคียงความกว้างของธารน้ำ มองเห็นเป็นรูปสี่เหลี่ยมจัตุรัสแนวตั้ง
*# "ม่าน" (curtain) น้ำตกมีความสูงมากกว่าความกว้างของธารน้ำ
* **น้ำตกพลันจ์** (plunge - *โจน/ถลา*) ธารน้ำเหนือน้ำตกแคบและไหลเชี่ยว ทำให้น้ำตกลงเป็นแนวตั้งโดยไม่สัมผัสกับชั้นหินเลยจากแรงผลักดันมวลน้ำแนวนอนก่อนที่จะตก แบ่งได้ 1 ชนิดย่อย
*# "น้ำตกรูปชามพันช์" (punchbowl) น้ำตกที่ส่วนบนตีบแคบแต่ส่วนล่างกระจายออกลงสู่สระกว้างอย่างชามพันช์
* **น้ำตกหางม้า** (horsetail) น้ำตกลงเป็นแนวตั้งโดยสัมผัสชั้นหินตลอดทางหรือเกือบตลอดทาง แบ่งได้ 4 ชนิดย่อย
*# "สไลด์" (slide) น้ำตกลงโดยสัมผัสชั้นหินตลอดทาง
*# "ริบบิ้น" (ribbon) สายน้ำตกตีบแคบและยาว
*# "รางลาด" (chute) น้ำปริมาณมากไหลลงตามช่องแคบแนวตั้ง
*# "พัด" (fan) น้ำตกที่สายน้ำตกค่อย ๆ แผ่ออกอย่างพัด
* **คาสเคด** (cascade) น้ำตกไหลลงตามหินเป็นชั้น ๆ
* **น้ำตกชั้น**/**น้ำตกบันได** (tiered/staircase/multi-step) เป็นชุดน้ำตกลดหลั่นลงมาโดยที่น้ำตกย่อยแต่ละอันมีขนาดใกล้เคียงกันและมีสระเป็นของตัวเอง
* **คาเทอแรคท์** (cataract) ใช้กับน้ำตกใหญ่และมีพลังมาก
* **เซกเมนต์** (segmented - *เป็นส่วน/ปล้อง*) น้ำตกที่แตกออกเป็นน้ำตกย่อยหลายสายอย่างชัดเจน
* **น้ำตกน้ำแข็ง** (frozen) ใช้เรียกน้ำตกที่มีส่วนประกอบเป็นน้ำแข็งหรือหิมะ
* **น้ำตกมูลัง** (moulin) ใช้เรียกน้ำตกที่เกิดขึ้นในมูลัง หรือช่องลึกในธารน้ำแข็ง
* **น้ำตกชั่วคราว** (ephemeral) เป็นน้ำตกที่ไม่ได้ไหลตลอดเวลา เกิดขึ้นเฉพาะหลังฝนตกหรือหิมะละลาย

; ชนิดของน้ำตกแบ่งตามประเภทชั้นหิน
* น้ำตกในพื้นที่หินแกรนิตหรือหินแปรจากหินแกรนิต จะมีขนาดใหญ่ ตกลงมาจากที่สูงและมองเห็นได้ไกล
* น้ำตกในพื้นที่หินทราย ส่วนใหญ่จะมีลักษณะเหมือนลำห้วย มีลานหินกว้าง ในประเทศไทยน้ำตกมีน้ำเฉพาะในช่วงฤดูฝน
* น้ำตกในพื้นที่หินปูน จะไหลลดหลั่นกันเป็นชั้นเตี้ย ๆ หลายชั้น มักมีความสวยงาม ผาชันมีรูปร่างแปลกตาจากปฏิกิริยาระหว่างหินปูนกับน้ำ
* น้ำตกในพื้นที่หินดินดาน

## น้ำตกที่มีชื่อเสียงในต่างประเทศ
* น้ำตกไนแอการา
* น้ำตกอีกวาซู
* น้ำตกเอนเจล
* น้ำตกวิกตอเรีย
* น้ำตกคอนพะเพ็ง
* น้ำตกผาส้วม
* น้ำตกตาดฟาน
*น้ำตกตาดกวางสี
* น้ำตกหลี่ผี
* น้ำตกเคะงน

## ดูเพิ่ม

* รายชื่อน้ำตกในประเทศไทย

## อ้างอิง

หมวดหมู่:ธรณีสัณฐาน
สมัชชาคนจน

**สมัชชาคนจน** เป็นองค์การนอกภาครัฐในประเทศไทย ซึ่งมุ่งช่วยเหลือผู้ที่ได้รับผลกระทบจากโครงการพัฒนาและอุตสาหกรรมที่เกี่ยวข้องกับการพัฒนาที่ได้รับประโยชน์จากโครงการของรัฐบาล

สมัชชาคนจน ตั้งใจที่จะเป็นกระบอกเสียงทางการเมืองแก่ชาวบ้านและสมาชิกชายขอบของสังคม สมาชิกประกอบด้วยเกษตรกรรายย่อยและแรงงาน และเนื่องจากมีสมาชิกหลากหลาย จึงก้าวข้ามเส้นแบ่งภูมิภาคและชนชั้น เมื่อแรกก่อตั้ง สมัชชาคนจนถูกกล่าวหาว่าบั่นทอนความสามัคคีของชาติไทย และหลักการประชาธิปไตย 

สมัชชาคนจนค่อย ๆ เติบโตขึ้นจากกลุ่มชาวบ้านที่ไม่พอใจต่อผลกระทบของเขื่อนปากมูล และจัดตั้งขึ้นอย่างเป็นทางการในวันสิทธิมนุษยชนสากล 10 ธันวาคม 2538 และเป็นกระบอกเสียงทางการเมืองแรกของคนชนบทนับแต่การปราบปรามสหพันธ์ชาวนาในปี 2518 ในการประชุมวันแรกนั้นมีการออกปฏิญญาแม่น้ำมูล ซึ่งวิจารณ์การให้ความสำคัญแก่การพัฒนาอุตสาหกรรมแต่ชุมชนท้องถิ่นเสียประโยชน์ 

หนังสือพิมพ์ *[[บางกอกโพสต์]]* ลงว่า ปัญหาในระยะหลังของประเทศไทยมีส่วนอย่างมากกับตัวแสดงการเมืองพยายามบ่อนทำลายสมัชชาคนจน

สมัชชาคนจน ได้เข้าร่วมในการประท้วงในประเทศไทย พ.ศ. 2563

## อ้างอิง

หมวดหมู่:การเมืองภาคประชาชน
หมวดหมู่:ก่อตั้งในปี พ.ศ. 2538
หมวดหมู่:ขบวนการทางการเมืองในประเทศไทย
หมวดหมู่:การประท้วงในประเทศไทย พ.ศ. 2563–2564
งำเต๊ก

**งำเต๊ก**, **ขอดเต๊ก** หรือ **กำเจ๊ก** (เสียชีวิตพฤศจิกายนหรือธันวาคม ค.ศ. 243) มีชื่อในภาษาจีนกลางว่า **คั่น เจ๋อ** () มีชื่อรองว่า**เต๋อรุ่น** () เป็นขุนนางของรัฐง่อก๊กในยุคสามก๊กของจีน

## ประวัติ
งำเต๊กเป็นชาวอำเภอซานอิน เมืองห้อยเข (ปัจจุบันอยู่ทางตะวันออกเฉียงใต้ของเมืองเชี่ยวซิง มณฑลเจ้อเจียง) วัยเด็กยากจน ไม่มีเงินซื้อตำราอ่าน ต้องอาศัยยืมหรืออ่านพร้อมผู้อื่น แต่มีความจำเป็นเลิศ จึงได้เข้าราชการกับซุนกวน 

## ในนิยาย ''สามก๊ก''
ในศึกเซ็กเพ็ก นอกจากจิวยี่และขงเบ้งแล้ว งำเต๊กเป็นเพียงผู้เดียวที่มองว่า การที่จิวยี่สั่งให้โบยอุยกายจนสาหัสปางตายนั้น เป็นเพียงอุบายที่ต้องหลอกโจโฉ ตกกลางคืนงำเต๊กลอบเข้าไปหาอุยกายที่กระโจม จึงแน่ชัดว่าที่ทำไปทั้งหมดนั้นเป็นอุบาย ด้วยความเสียสละของอุยกาย งำเต๊กจึงอาสาเป็นคนนำสารสวามิภักดิ์จากอุยกายไปหาโจโฉ 

เมื่อข้ามไปถึง โจโฉไม่เชื่อใจความในจดหมาย สั่งให้เอางำเต๊กไปประหาร แต่งำเต๊กหัวเราะเยาะ พร้อมชี้แจงเหตุผลและใช้วาทศิลป์โน้มน้าวว่า อุยกายเห็นที่จะเจ็บตัวเปล่า  โจโฉสั่งไม่ประหาร แต่ก็ยังไม่เชื่อใจนักทีเดียว เมื่อกลับมาแล้ว งำเต๊กยังได้ร่วมมือกับกำเหลงรองแม่ทัพเรือ หลอกชัวต๋งและชัวโฮ น้องชายของชัวมอที่แสร้งเข้ามาสืบข่าวฝ่ายง่อก๊กโดยทำเป็นสวามิภักดิ์  ว่าอุยกายคิดทรยศจริงเพื่อให้ทั้งคู่ส่งข่าวลวงไปให้โจโฉเชื่อใจสนิท โจโฉจึงเชื่อสนิท  ซึ่งนี่ก็เป็นสาเหตุสำคัญอีกประการหนึ่งที่ทำให้กองทัพเรือของโจโฉถูกเผาจนวอดวาย

งำเต๊ก ปรากฏบทบาทอีกครั้ง เมื่อเล่าปี่ยกทัพมาจากเสฉวนหมายจะล้างแค้นให้กวนอู ขณะที่ลิบองผู้ชนะกวนอูได้ก็ตายไปแล้ว ไม่รู้จะหาใครเป็นแม่ทัพใหญ่ไปสู้กับเล่าปี่ งำเต๊กเป็นผู้เสนอแนะลกซุน บัณฑิตหนุ่มวัย 29 ปี  ที่รักษาเมืองเกงจิ๋วอยู่ ซุนกวนเห็นดีด้วย แม้ที่ปรึกษาหลายคนคัดค้าน แต่งำเต๊กยืนยันว่า ลกซุนสามารถทำการนี้ได้ และที่สุดก็เป็นไปดั่งที่งำเต๊กคาดไว้ทุกประการ

## หมายเหตุ

## อ้างอิง

* ตัวละครต่าง ๆ ในสามก๊ก 

งำเต็ก
งำเต็ก
หมวดหมู่:ข้าราชการของซุนกวน
เซธเอตโฮล์ธ

***เซธเอตโฮล์ธ*** (Seth et Holth) เป็นภาพยนตร์ญี่ปุ่นที่เผยแพร่ในวันที่ 29 กันยายน ค.ศ. 1993 เป็นที่รู้จักดีจากนักดนตรีนำแสดง ฮิเดะและ ภาพยนตร์นี้อิงจากเรื่องสั้นต้นฉบับของฮิเดะและนำเสนอเรื่องราวโศกนาฏกรรมของสิ่งมีชีวิตสองตนจากมิติที่แตกต่างกันเดินทางมายังโลก โดยเฉพาะอย่างยิ่งที่โตเกียว และถูกครอบงำด้วยความรู้สึกที่ล้นหลามของนคร ทั้งสองสื่อสารกันผ่านการแลกเปลี่ยนเลือด และถูกข่มเหงและประหารชีวิต

## รายละเอียด
ภาพยนตร์เรื่องนี้ได้รับอิทธิพลมาจากเทพนิยายอียิปต์ และนำมาดัดแปลงโครงเรื่อง จึงมีความเสี่ยงที่ภาพยนตร์นี้จะถูกต่อต้านนอกประเทศญี่ปุ่น

ผู้สร้างทั้งสอง ได้คิดบทภาพยนตร์ร่วมกัน ในเรื่องมีการใช้สัญลักษณ์ เช่น ตัว Trilobite ซึ่งเป็นสัตว์ดึกดำบรรพ์ สามารถพบได้ที่อียิปต์ ซึ่งจะได้เห็นตามหินปูน, มีการใช้ไม้กางเขน, ดวงตา เป็นสัญลักษณ์ที่เป็นที่นิยมในญี่ปุ่นสมัยนั้น, ฉากการเขี่ยตาซ้าย และเลือดไหล มาจาก ตำนานการต่อสู้ของ Seth กับ Horus และ Horus เสียตาซ้ายไป ซึ่งภายหลังได้คืนมาเรียกว่า Udjat ซึ่งเทพเจ้ารา ได้นำส่วนที่หาได้เพียง 1 ใน 64 มาสร้างใหม่ มันคือสัญลักษณ์ของการรักษาโรคนั่นเอง, ฉากที่ทั้งสองอยู่ด้วยกันในโบสถ์

ภาพยนตร์เรื่องนี้มีการจำหน่ายเป็นวิดีโอเทปและวีซีดี รวมถึงได้ติดใน Oricon Chart ในเวลานั้น นอกจากนี้ยังมีผู้คัดลอกนำไปลงในเว็บไซต์ยูทูบตั้งแต่ปี ค.ศ. 2006

## ซาวด์แทร็ก
# "Eyes"
# "Descent to Earth"
# "Crosses Everywhere"
# "The Church"
# "Running ~Persecution"
# "Sacrifice ~Death"
# "Ending Theme ~Music Box"

## อ้างอิง

## แหล่งข้อมูลอื่น
*

หมวดหมู่:ภาพยนตร์ญี่ปุ่น
งา (อวัยวะ)

thumb|งาของวอลรัส
thumb|งาของช้าง

**งา** มีความหมายคือ เขี้ยว สัตว์ที่มีงา เช่น วอลรัส ช้าง เป็นต้น

## อ้างอิง

* Fay, F.H. (1985). "Odobenus rosmarus". Mammalian Species 238: 1–7.

## แหล่งข้อมูลอื่น
* Carved Ivory Tusk 
* Objects made from ivory and marine ivory in the collection of the Museum of New Zealand Te Papa Tongarewa 

หมวดหมู่:ฟัน
สเปกโทรกราฟถ่ายภาพกล้องโทรทรรศน์อวกาศ

**สเปกโทรกราฟถ่ายภาพกล้องโทรทรรศน์อวกาศ** () คือ สเปกโทรกราฟที่ติดตั้งอยู่บนกล้องโทรทรรศน์อวกาศฮับเบิล ทำงานตั้งแต่ปี 1997 จนถึงปี 2004 ทำหน้าที่สังเกตการณ์สำคัญๆ หลายอย่าง เช่น แยกสเปกตรัมของชั้นบรรยากาศของดาวเคราะห์นอกระบบสุริยะชื่อโอซิริส

สเปกโทรกราฟกล้องโทรทรรศน์อวกาศถูกติดตั้งบนกล้องโทรทรรศน์ฮับเบิลระหว่างการซ่อมบำรุงครั้งที่สองในปี 1997 โดย มาร์ก ลี และ สตีเวน สมิธ แทนที่สเปกโทรกราฟความละเอียดสูง (High Resolution Spectrograph) และสเปกโทรกราฟวัตถุมัว (Faint Object Spectrograph) ที่เสีย มันถูกออกแบบมาให้ใช้งานได้ 5 ปี วันที่ 3 สิงหาคม ค.ศ. 2004 ความเสียหายทางอิเล็กทรอนิกส์ที่เกิดขึ้นทำให้มันใช้งานไม่ได้ มันจะได้รับการซ่อมแซมโดยนักบินอวกาศในภารกิจซ่อมบำรุงครั้งที่สี่ซึ่งมีกำหนดการในเดือนกันยายน ค.ศ. 2008

หมวดหมู่:กล้องโทรทรรศน์อวกาศฮับเบิล
งอก๊กไถ้

**งอก๊กไถ้** หรือชื่อในภาษาจีนกลางว่า **อู๋ กั๋วไท่** () เป็นตัวละครสมมติในนวนิยายเรื่อง *[[สามก๊ก]]* งอก๊กไถ้ไม่ใช่ชื่อบุคคล แต่เป็นชื่อเรียกมีความหมายว่า "สตรีอาวุโสแซ่งอ (อู๋) แห่งรัฐ"  เป็นน้องสาวของงอฮูหยินภรรยาหลวงของซุนเกี๋ยนและมารดาของซุนเซ็กและซุนกวน ตัวงอก๊กไถ้เองเป็นภรรยารองของซุนเกี๋ยน เป็นมารดาของซุนลองและซุนฮูหยิน

## ข้อเท็จจริงทางประวัติศาสตร์
ในหลักฐานทางประวัติศาสตร์ไม่มีบันทึกว่างอฮูหยินมีน้องสาว มีเพียงน้องชายคืองอเก๋ง บุคคลที่เป็นต้นแบบของงอก๊กไถ้น่าจะเป็นภรรยาแซ่ติง (丁) ของซุนเกี๋ยนผู้เป็นมารดาของซุนลอง ซึ่งสอดคล้องกับงอก๊กไถ้ในนวนิยาย *สามก๊ก*

## บทบาทในนวนิยาย ''สามก๊ก''

งอก๊กไถ้ปรากฏตัวครั้งแรก เมื่อมาเยี่ยมซุนกวนถึงที่จวนกลางดึก ขณะที่ซุนกวนกำลังหนักใจเพราะลังเลว่าจะรบหรือยอมจำนนต่อโจโฉ เพราะโจโฉมีหนังสือชักชวนให้ซุนกวนร่วมกันรบเล่าปี่ แต่เล่าปี่ก็ส่งขงเบ้งมาเจรจาขอเป็นพันธมิตรด้วย  ขณะที่โจโฉกำลังตามล่าเล่าปี่เสียเมืองหนึมาขอพึ่งซุนกวน  งอก๊กไถ้ได้ยกคำเมื่อครั้งซุนเซ็กก่อนเสียได้สั่งเสียว่า "การภายในให้ถามเตียวเจียว การภายนอกให้ถามจิวยี่" ซุนกวนจึงนึกขึ้นได้ และได้เรียกตัวจิวยี่กลับมา จนได้ข้อสรุปว่าจะรบกับโจโฉโดยร่วมมือกับเล่าปี่

งอก๊กไถ้มีบุตร 2 คน คนโตเป็นชายคือซุนลอง คนเล็กเป็นหญิงคือซุนฮูหยิน ซึ่งต่อมาซุนกวนวางแผนให้เล่าปี่ข้ามฟากมากังตั๋ง เพื่อสมรสกับซุนฮูหยิน หมายที่จะมอมเมาให้เล่าปี่อยู่กับภรรยาสาวจนลืมภารกิจบ้านเมือง เพื่อที่ตนจะยึดเกงจิ๋วคืนมา ซึ่งซุนกวนและที่ปรึกษาไม่กี่คนดำเนินแผนการนี้โดยที่งอก๊กไถ้ไม่ทราบเรื่องเลย จนกระทั่งเล่าปี่ได้เดินทางมาถึงแล้ว ด้วยอุบายของขงเบ้งที่แก้สถานการณ์ให้  งอก๊กไถ้จึงได้ทราบเรื่องและตำหนิซุนกวนอย่างรุนแรงถึงเรื่องนี้ พร้อมกับขอดูตัวเล่าปี่ นางมีความเอ็นดูในตัวเล่าปี่เป็นอย่างมาก และออกหน้าปกป้องเล่าปี่อย่างเต็มที่ ทำให้ซุนกวนไม่กล้าทำร้ายเล่าปี่ได้ดั่งที่คิด

งอก๊กไถ้ ปรากฏบทบาทอีกครั้ง เมื่อถูกใช้เป็นเหตุอ้างว่า นางต้องการจะพบหน้าหลาน ซึ่งก็คือ อาเต๊าที่อยู่กับนางซุนฮูหยินกับเล่าปี่ที่เกงจิ๋วนานแล้ว เป็นเหตุให้นางซุนฮูหยินต้องรีบรุดพาอาเต๊าข้ามฟากกลับไปยังกังตั๋ง ซึ่งแท้ที่จริงแล้วทั้งหมดเป็นแผนของซุนกวน แต่ขงเบ้งรู้เท่าทัน จึงได้ให้จูล่งตามไปชิงตัวอาเต๊าคืน

## อ้างอิง

* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

## ดูเพิ่ม
* สามก๊ก
* ตัวละครในสามก๊ก
* ซุนเกี๋ยน
* ซุนเซ็ก
* ซุนกวน

หมวดหมู่:ตัวละครสมมติในยุคสามก๊ก
กล้องถ่ายภาพสนามกว้างและดาวเคราะห์

**กล้องถ่ายภาพสนามกว้างและดาวเคราะห์** () คือ กล้องที่ติดตั้งอยู่บนกล้องโทรทรรศน์อวกาศฮับเบิล เป็นหนึ่งในเครื่องมือที่ถูกติดตั้งตั้งแต่ตอนขนส่งขึ้นสู่วงโคจร ประสิทธิภาพของมันมันลดลงเนื่องจากข้อบกพร่องของกระจกหลักในกล้องโทรทรรศน์ อย่างไรก็ตาม มันยังคงถ่ายภาพวัตถุทางดาราศาสตร์ที่สว่างมากด้วยความละเอียดสูง ทำให้เกิดการค้นพบที่สำคัญต่าง ๆ มากมาย

กล้องถ่ายภาพสนามกว้างและดาวเคราะห์เกิดจากแนวคิดของ James A. Westphal ศาสตราจารย์วิชาอวกาศดาวเคราะห์จากสถาบันเทคโนโลยีแคลิฟอร์เนีย ถูกออกแบบและก่อสร้างโดยห้องทดลองการขับเคลื่อนด้วยไอพ่นขององค์การนาซา ในเวลานั้น อุปกรณ์ถ่ายเทประจุ (CCD) ยังไม่ถูกนำมาใช้งานทางดาราศาสตร์มากนัก แต่ประสิทธิภาพของมันก็ทำให้นักดาราศาสตร์เห็นว่าควรใช้มันในกล้องโทรทรรศน์อวกาศฮับเบิล

กล้องถ่ายภาพสนามกว้างและดาวเคราะห์ประกอบด้วยกล้องสองตัวแยกจากกัน ได้แก่ กล้องถ่ายภาพสนามกว้าง และกล้องถ่ายภาพดาวเคราะห์ กล้องแต่ละตัวมีอุปกรณ์ถ่ายเทประจุ (CCD) ขนาด 800 x 800 พิกเซล จำนวน 4 ตัว วางติดกันให้สามารถถ่ายรูปได้โดยไร้รอยต่อ กล้องถ่ายภาพสนามกว้างมีพิกเซลขนาด 0.1 พิลิปดา ใช้สำหรับถ่ายภาพวัตถุมัวในมุมกว้าง กล้องถ่ายภาพดาวเคราะห์มีพิกเซลขนาด 0.043 พิลิปดา ใช้สำหรับถ่ายภาพความละเอียดสูง พีระมิดสี่หน้าที่เอียง 45 องศาเป็นตัวเลือกว่าจะใช้กล้องใด

กล้องถ่ายภาพสนามกว้างและดาวเคราะห์ถูกเปลี่ยนเป็นกล้องถ่ายภาพสนามกว้างและดาวเคราะห์ 2 ในภารกิจซ่อมบำรุงกล้องฮับเบิลครั้งแรกเมื่อเดือนธันวาคม ค.ศ. 1993 เพื่อแก้ปัญหาข้อบกพร่องของกระจกหลัก

## ดูเพิ่ม
* กล้องถ่ายภาพสนามกว้างและดาวเคราะห์ 2
* กล้องถ่ายภาพสนามกว้าง 3

หมวดหมู่:กล้องโทรทรรศน์อวกาศฮับเบิล
ถ้ำมังกรขาว

**ถ้ำมังกรขาว** หรือ **สำนักหลวงปู่มังกรขาว** (, ) เป็นศาลเจ้าจีน ตั้งอยู่ในเขตตำบลสุรศักดิ์ อำเภอศรีราชา จังหวัดชลบุรี สร้างขึ้นตั้งแต่ พ.ศ. 2530 โดยทำพิธียกเสาเอกเมื่อวันที่ 13 มีนาคม พ.ศ. 2530 และทำพิธีปิดแท่นบูชา ของหลวงปู่มังกรขาวเมื่อวันที่ 9 สิงหาคม พ.ศ. 2530 และมีการทำพิธีไหว้ครูในเดือนสิงหาคมของทุกปี

หลวงปู่มังกรขาวเป็นที่เคารพนับถือในหมู่ชาวจีน ว่ามีความศักดิ์สิทธิ์ เนื่องจากชาวจีนถือว่ามังกรขาว เป็นหนึ่งในสี่พญามังกรจีนโบราณ โดยเฉพาะนักแสดงในวงการบันเทิงจากฮ่องกง และไต้หวัน นิยมเข้ามาสักการบูชา ทำนายดวงชะตา และสะเดาะเคราะห์

## อ้างอิง

## แหล่งข้อมูลอื่น
* เว็บไซต์ หลวงปู่มังกรขาว

หมวดหมู่:วัดในอำเภอศรีราชา
กล้องถ่ายภาพสนามกว้างและดาวเคราะห์ 2

thumb|right|300px|ภาพที่ได้จากกล้องถ่ายภาพสนามกว้างและดาวเคราะห์ 2 มีรูปร่างเป็นขั้นบันได

**กล้องถ่ายภาพสนามกว้างและดาวเคราะห์ 2** () คือ กล้องที่ติดตั้งอยู่บนกล้องโทรทรรศน์อวกาศฮับเบิล ถูกนำขึ้นไปติดตั้งในภารกิจซ่อมบำรุงกล้องฮับเบิลครั้งที่หนึ่งเมื่อ ค.ศ. 1993 มันถ่ายภาพสนามลึกฮับเบิลเมื่อ ค.ศ. 1995 และภาพเนบิวลานาฬิกาทราย กับภาพเนบิวลาไข่ เมื่อ ค.ศ. 1995

กล้องถ่ายภาพสนามกว้างและดาวเคราะห์ 2 มีอุปกรณ์ถ่ายเทประจุ (CCD) ทั้งหมด 4 ตัว แต่ละตัวมีขนาด 800x800 พิกเซล สามารถตรวจจับคลื่นแม่เหล็กไฟฟ้าที่อยู่ในช่วง 120 นาโนเมตรถึง 1100 นาโนเมตรได้ (ครอบคลุมคลื่นที่ตามองเห็นทั้งหมดและคลื่นอัลตราไวโอเลตกับคลื่นอินฟราเรดบางส่วน) มีการแจกแจงความไวต่อแสงเป็นรูปการแจงแจกปกติที่มีจุดยอดอยู่ที่ 700 นาโนเมตร อุปกรณ์ถ่ายเทประจุ (CCD) 3 ตัววางเรียงกันเป็นรูปตัวแอล (L) ทำหน้าที่เป็นกล้องถ่ายภาพสนามกว้าง (Wide Field Camera) อุปกรณ์ถ่ายเทประจุอีกตัวหนึ่งวางอยู่ติดกับอุปกรณ์ถ่ายเทประจุ 3 ตัวแรก ทำหน้าที่เป็นกล้องถ่ายภาพดาวเคราะห์ (Planetary Camera) ที่มีโฟกัสแคบกว่าทำให้ได้ภาพที่มีขนาดเล็กกว่าแต่มีความละเอียดสูงกว่า โดยปกติ จะมีการนำภาพที่ได้จากกล้องถ่ายภาพสนามกว้างและกล้องถ่ายภาพดาวเคราะห์มารวมกันทำให้ได้ภาพที่มีรูปร่างเป็นขั้นบันได เมื่อมีการเผยแพร่ภาพเหล่านี้โดยจุดประสงค์ไม่ใช่วิทยาศาสตร์ ภาพจากกล้องถ่ายภาพดาวเคราะห์จะถูกปรับความละเอียดให้ลดลงเท่ากับภาพจากกล้องถ่ายภาพสนามกว้าง อย่างไรก็ตาม นักดาราศาสตร์สามารถขอภาพต้นฉบับที่ไม่มีการลดความละเอียดได้

อุปกรณ์ถ่ายเทประจุ (CCD) ของกล้องถ่ายภาพสนามกว้างและดาวเคราะห์ 2 มีพิกเซลที่เสียไปตามอายุ ผู้ควบคุมกล้องโทรทรรศน์จะเก็บข้อมูลพิกเซลที่เสียทุกๆเดือน นักดาราศาสตร์ที่ใช้ภาพจากกล้องนี้จะได้รับรายการพิกเซลที่เสีย โดยปกติแล้วนักดาราศาสตร์จะแก้ไขซอฟต์แวร์ประมวลผลภาพของตนเองให้ไม่ต้องไปสนใจพิกเซลเหล่านี้

กล้องถ่ายภาพสนามกว้างและดาวเคราะห์ 2 ถูกสร้างโดยห้องทดลองการขับเคลื่อนด้วยไอพ่นขององค์การนาซาเพื่อแทนที่กล้องถ่ายภาพสนามกว้างและดาวเคราะห์ตัวก่อนที่ใช้งานมาตั้งแต่ ค.ศ. 1990 กล้องถ่ายภาพสนามกว้างและดาวเคราะห์ 2 มีระบบแก้ไขความพร่าเหตุขอบเลนส์ (spherical aberration) ของกระจกหลักของกล้องโทรทรรศน์ฮับเบิล

## ดูเพิ่ม
* กล้องถ่ายภาพสนามกว้างและดาวเคราะห์
* กล้องถ่ายภาพสนามกว้าง 3

## ภาพที่ถ่าย

ภาพ:Eagle nebula pillars.jpg|เนบิวลาอินทรี
ภาพ:Nursery_of_New_Stars_-_GPN-2000-000972.jpg|กลุ่มดาวสามเหลี่ยม
ภาพ:Bok globules in IC2944.jpg|Bok globule
ภาพ:Omega Centauri by ESO.jpg|โอเมกา เซนทอร์
ภาพ:MyCn18-crop.png|เนบิวลานาฬิกาทราย
ภาพ:Egg Nebula.jpg|เนบิวลาไข่


หมวดหมู่:กล้องโทรทรรศน์อวกาศฮับเบิล
ซอฟต์แวร์เชิงพาณิชย์

**ซอฟต์แวร์เชิงพาณิชย์** คือซอฟต์แวร์คอมพิวเตอร์ที่ผลิตขึ้นเพื่อจำหน่าย  หรือสงวนไว้เพื่อจุดประสงค์เชิงพาณิชย์ ซอฟต์แวร์เชิงพาณิชย์ส่วนใหญ่มักจะเป็นซอฟต์แวร์กรรมสิทธิ์ แต่ซอฟต์แวร์เสรีที่เป็นที่รู้จักทุกตัวก็เป็นซอฟต์แวร์ชนิดนี้เช่นกัน  ส่วนหนึ่งหรือทั้งหมดของแพกเกจซอฟต์แวร์และบริการที่รองรับการพาณิชย์ ถูกสร้างเป็นซอฟต์แวร์เสรีมากขึ้น รวมไปถึงผลิตภัณฑ์จากเรดแฮต แอปเปิล ซันไมโครซิสเต็มส์ กูเกิล และไมโครซอฟท์ นอกจากนั้นไมโครซอฟท์ใช้คำว่า *ซอฟต์แวร์เชิงพาณิชย์* เป็นตัวแทนของ *ซอฟต์แวร์กรรมสิทธิ์* เพื่ออธิบายแบบจำลองทางธุรกิจของไมโครซอฟท์เอง 

## อ้างอิง

## ดูเพิ่ม
* ซอฟต์แวร์ธุรกิจ ซอฟต์แวร์ที่ช่วยงานทางด้านธุรกิจ
* ซอฟต์แวร์ค้าปลีก (retail software)

หมวดหมู่:อุตสาหกรรมซอฟต์แวร์
หมวดหมู่:อุตสาหกรรม
กล้องถ่ายภาพสนามกว้าง 3

**กล้องถ่ายภาพสนามกว้าง 3** () คือ กล้องที่จะถูกนำไปติดตั้งบนกล้องโทรทรรศน์อวกาศฮับเบิลในวันที่ 7 สิงหาคม ค.ศ. 2008 ใช้สำหรับถ่ายคลื่นที่ตามองเห็น มันจะเป็นอุปกรณ์วิทยาศาสตร์ที่ทันสมัยที่สุดที่ใช้ถ่ายคลื่นที่ตามองเห็นของกล้องฮับเบิลและเป็นอุปกรณ์ตัวสุดท้ายของกล้องฮับเบิล

## รายละเอียด

กล้องถ่ายภาพสนามกว้าง 3 มีอุปกรณ์ถ่ายเทประจุ (CCD) ที่ใช้ถ่ายคลื่นที่ตามองเห็นและคลื่นอัลตราไวโอเลต จำนวน 2 ตัว ขนาด 2048x4096 พิกเซล และมีอุปกรณ์ถ่ายเทประจุที่ใช้ถ่ายคลื่นอินฟราเรดความยาวคลื่นไม่เกิน 1,700 นาโนเมตร 1 ตัว ขนาด 1024 x 1024 พิกเซล

## ดูเพิ่ม
* กล้องถ่ายภาพสนามกว้างและดาวเคราะห์
* กล้องถ่ายภาพสนามกว้างและดาวเคราะห์ 2

หมวดหมู่:กล้องโทรทรรศน์อวกาศฮับเบิล
ทริลเลอร์ บาร์ค

**ทริลเลอร์ บาร์ค** คือ เรือที่เจ็ดเทพโจรสลัดเกกโค โมเรียอาศัยอยู่ เป็นเรือที่ใหญ่ที่สุดในเรื่องวันพีซ ตั้งอยู่ในสามเหลี่ยมปีศาจ (ฟลอเรี่ยนไทรแองเกิ้ล) ทะเลแห่งปริศนาลึกลับและมืด ในแกรนด์ไลน์ฝั่งพาราไดส์ ทริลเลอร์บาร์คคล้ายจะเป็นเกาะเพราะด้วยขนาดของมันที่ใหญ่ เป็นที่ที่โมเรียใช้ดักเหยื่อเข้ามา และทำให้เป็นซอมบี้ด้วย ฝีมือของดอกเตอร์ฮ็อกแบ็ค พื้นหลังของทริลเลอร์บาร์คเป็นฉากสยองขวัญ โดยแท้จริงเหมือนกับหนังผีและหนังสยองขวัญของ Michael Jackson ก็ใช้ชื่อเดียวกับทริลเลอร์บาร์คมีตัวละครสำคัญในเรื่องได้แก่ เจ็ดเทพโจรสลัด เกกโค โมเรีย, ดร. ฮ็อกแบ็ค, ราชสีห์ อาบุซารอม และ ยังเป็นที่ที่มีเจ็ดเทพโจรสลัดมารวมกัน อย่างไม่ได้นัดหมาย

## อ้างอิง

## ลิ้งภายนอก
* แกรนด์ไลน์ฝั่งพาราไดส์จากonepiece.fandom
* ฟลอเรี่ยนไทรแองเกิ้ลจากonepiece.fandom
* ทริลเลอร์ บาร์คจากonepiece.fandom

หมวดหมู่:สถานที่ในการ์ตูนวันพีซ
หมวดหมู่:เรือสมมติ
หมวดหมู่:เกาะสมมติ
หมวดหมู่:เจ็ดเทพโจรสลัด
กล้องสำรวจขั้นสูง

[thumb|กล้องสำรวจขั้นสูงตั้งอยู่ในห้องควบคุมความสะอาดที่[ศูนย์การบินอวกาศก็อดเดิร์ดก่อนที่จะนำไปติดตั้งบนกล้องโทรทรรศน์อวกาศฮับเบิล]]

[thumb|นักบินอวกาศกำลังถอด[กล้องถ่ายภาพวัตถุมัวออกเพื่อติดตั้งกล้องสำรวจขั้นสูง]]

**กล้องสำรวจขั้นสูง** () คือ อุปกรณ์วิทยาศาสตร์รุ่นที่สามของกล้องโทรทรรศน์อวกาศฮับเบิล ได้รับออกแบบเบื้องต้นโดยทีมจากมหาวิทยาลัยจอนส์ฮอปกินส์ สร้างและทดสอบโดยบริษัท Ball Aerospace & Technologies Corp และศูนย์การบินอวกาศก็อดเดิร์ด และทดสอบความพร้อมที่ศูนย์อวกาศเคนเนดีก่อนที่จะบรรจุในกระสวยอวกาศโคลัมเบีย ถูกส่งขึ้นสู่อวกาศเมื่อวันที่ 1 มีนาคม ค.ศ. 2002 ในภารกิจซ่อมบำรุง 3B และติดตั้งบนกล้องโทรทรรศน์อวกาศฮับเบิลเมื่อวันที่ 7 มีนาคม แทนที่กล้องถ่ายภาพวัตถุมัว (Faint Object Camera)

กล้องสำรวจขั้นสูงเป็นกล้องที่มีความสามารถหลายอย่างจนทำให้มันกลายเป็นเครื่องมือหลักของกล้องฮับเบิลไปอย่างรวดเร็ว ข้อได้เปรียบของมันเหนือเครื่องมืออื่น ๆ  ได้แก่ มันสามารถเคลื่อนที่ได้ตามแกนสามแกนอิสระ ตรวจจับคลื่นย่านอัลตราไวโอเลตจนถึงอินฟราเรด มีพื้นที่สำรวจกว้างและมีประสิทธิภาพควอนตัมสูง ทำให้กล้องโทรทรรศน์ฮับเบิลมีประสิทธิภาพในการค้นหามากเพิ่มขึ้นสิบเท่า นอกจากนี้มันยังมีฟิลเตอร์เป็นจำนวนมาก มีความสามารถในการป้องกันแสงความเข้มสูงจากดาวฤกษ์ การวัดโพลาไรเซชันของแสง และการเลือกความยาวคลื่นแสงที่ต้องการ การที่มันมีความไวต่อแสงสูงมากทำให้นักดาราศาสตร์สามารถถ่ายภาพจักรวาลอันไกลโพ้นอย่างภาพอวกาศห้วงลึกมากของฮับเบิล (Hubble Ultra Deep Field) ได้และสามารถถ่ายภาพปรากฏการณ์ทางดาราศาสตร์ตั้งแต่ดาวหางในระบบสุริยะของเราไปจนถึงควอซาร์ที่ไกลที่สุดเท่าที่มนุษย์ค้นพบ

หมวดหมู่:กล้องโทรทรรศน์อวกาศฮับเบิล
สัปปุริสทาน

**สัปปุริสทาน** หมายถึง ทานของสัตบุรุษ การให้อย่างสัตบุรุษ มีลักษณะสำคัญ 8 อย่างคือ
#ให้ของสะอาด
#ให้ของประณีต
#ให้เหมาะกาล ให้ถูกเวลา
#ให้ของสมควร ให้ของที่ควรแก่เขา ซึ่งเขาจะใช้ได้
#พิจารณาเลือกให้ ให้ด้วยวิจารณญาณ เลือกของ เลือกคนที่จะให้ ให้เกิดผลเกิดประโยชน์มาก
#ให้เนืองนิตย์ ให้ประจำ หรือสม่ำเสมอ
#เมื่อให้ ทำจิตผ่องใส
#ให้แล้วเบิกบานใจ

## ดูเพิ่ม
*ทาน
*สัตบุรุษ
*สัปปุริสธรรม

## อ้างอิง
* สัปปุริสสูตร 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". 

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
พรานทะเล

**พรานทะเล** เป็นธุรกิจอาหารแช่แข็งพร้อมบริโภค ก่อตั้งในปี พ.ศ. 2547 เป็นของบริษัท พรานทะเล มาร์เก็ตติ้ง ซึ่งเป็นบริษัทลูกของ บจก ยูเนี่ยนโฟรเซนโปรดักส์ (UFP) ผู้ผลิตอาหารแช่แข็งเพื่อส่งออกมานานกว่า 23 ปี (ในปี พ.ศ. 2551) มีตลาดหลักในอเมริกาและยุโรป ในประเทศไทยออกโฆษณาทางโทรทัศน์ที่มีเรื่องราวเกี่ยวกับสัตว์น้ำที่ถูกจับขึ้นมาแช่แข็งเข้าสู่ตู้เย็นโดยยังไม่รู้ตัว โดยมุ่งให้ผู้บริโภคซื้อไปทดแทนอาหารทะเลสด ผลิตภัณฑ์ในปัจจุบันได้แก่ อาหารทะเลแช่แข็งพร้อมปรุง อาหารทะเลแช่แข็งพร้อมรับประทาน  อาหารพร้อมรับประทาน น้ำจิ้มและซอส  

ในปัจจุบันมีอยู่ 150 สาขา ทั้งใน โลตัส บิ๊กซี และท็อปส์ เป็นต้น

## อ้างอิง
* “พรานทะเล จานด่วน” ร้านต้นแบบ Chilled Food

## แหล่งข้อมูลอื่น
* http://www.prantalay.com/ 

หมวดหมู่:ธุรกิจอาหาร
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2547
ท่าอากาศยานระนอง

**ท่าอากาศยานระนอง** หรือ **สนามบินระนอง** () ตั้งอยู่ที่ อ.เมืองระนอง จังหวัดระนอง เป็นท่าอากาศยานในสังกัดกรมท่าอากาศยาน กระทรวงคมนาคม มีลานจอดเครื่องบิน 4 ช่อง ทางวิ่งยาว 2,000 เมตร 

ปัจจุบันอาคารผู้โดยสารท่าอากาศยานระนอง มีพื้นที่ 4,000 ตารางเมตร รองรับผู้โดยสารได้ 300 คนต่อชั่วโมง และมีโครงการซึ่งกำลังอยู่ระหว่างการออกแบบ อาคารผู้โดยสารหลังใหม่ มีพื้นที่ 20,000 ตารางเมตร รองรับผู้โดยสารได้ 1,000 คนต่อชั่วโมง และเมื่ออาคารผู้โดยสารหลังใหม่สร้างเสร็จ อาคารหลังปัจจุบันจะถูกปรับเปลี่ยนเป็น อาคารประทับ และสำนักงานท่าอากาศยาน 

ท่าอากาศยานระนอง รองรับเที่ยวบินจากกรุงเทพมหานคร (ดอนเมือง) ปัจจุบันมีให้บริการ 2 สายการบิน คือสายการบินนกแอร์ และไทยแอร์เอเชีย

## ข้อมูลท่าอากาศยาน
ท่าอากาศยานระนอง มีอาคารผู้โดยสารขนาดพื้นที่ใช้สอยรวม 4,000 ตารางเมตร รองรับจำนวนผู้โดยสารได้ 300 คนต่อชั่วโมง และมีลานจอดรถยนต์รองรับได้ 250 คัน ท่าอากาศยานสามารถรองรับผู้โดยสารได้ 2,400 คนต่อวัน

ท่าอากาศยานระนอง มีทางวิ่งขนาดกว้าง 45 เมตร ยาว 2,100 เมตร ลานจอดเครื่องบินขนาดกว้าง 120 เมตร ยาว 180 เมตร รองรับเครื่องบินได้ 24 เที่ยวบินต่อวัน
 

## รายชื่อสายการบิน

## แผนพัฒนา
สำหรับโครงการก่อสร้างขยายท่าอากาศยานระนอง วงเงินลงทุน 3,530 ล้านบาท จะดำเนินการระหว่างปี 2566-2571 แบ่งการพัฒนาออกเป็น 2 เฟส สำหรับเฟสที่ 1 ปี 2566-2568 วงเงินลงทุน 2,280 ล้านบาท ประกอบด้วยโครงการขยายอาคารที่พักผู้โดยสาร วงเงินลงทุน 1,230 ล้านบาท เพิ่มการรองรับผู้โดยสารให้ได้ 2.8 ล้านคน จากปัจจุบันรองรับได้ 8 แสนคน ,โครงการขยายทาววิ่งรันเวย์ ขนาด 45 x2,000 เมตร เป็น 45 x2,400 เมตร วงเงินลงทุน 750 ล้านบาท เพื่อรองรับอากาศยานขนาด 230 ที่นั่งบินตรงจากเอเชีย 

โครงการขยายทางขับขนาน เพื่อเพิ่มความสามารถในการรองรับเที่ยวบินเพิ่มขึ้นเป็น10 เที่ยว/ชั่วโมง จากเดิม 6 เที่ยว/ชั่วโมง ,โครงการขยายลานจอด ให้สามารถรองรับเครื่องบินลำตัวแคบ เช่น B737 หรือ A320 เพิ่มขึ้นเป็น10 ลำ จากเดิม 3 ลำ หรือเครื่องบินลำตัวกว้างได้พร้อมกัน 5 ลำ,โครงการ ขยายลานจอดรถจาก 250 คัน เป็น 500 คันซึ่งจะต้องมีการจัดหาที่ดินเพิ่มเติม 262ไร่ เพื่อนำมาพัฒนา วงเงิน 300 ล้านบาท

ส่วนแผนพัฒนาเฟสที่ 2 จะใช้วงเงินลงทุนอีก 1,250 ล้านบาท ดำเนินการระหว่างปี 2568-2571ได้แก่การขยายความยาวทางวิ่งจาก 2,400 เป็น 2,990 เมตร และก่อสร้างทางขับขนานเส้นใหม่ และก่อสร้างพื้นที่ปลอดภัยปลายทางวิ่ง หัวทางวิ่ง

## ดูเพิ่ม
*รายชื่อท่าอากาศยานในประเทศไทย

## อ้างอิง

## แหล่งข้อมูลอื่น
* ท่าอากาศยานระนอง ที่ กรมการขนส่งทางอากาศ 

ระนอง
ระนอง
หมวดหมู่:โครงสร้างพื้นฐานด้านการขนส่งในจังหวัดระนอง
หมวดหมู่:สิ่งก่อสร้างในอำเภอเมืองระนอง
ดอกบัวคู่

**ดอกบัวคู่** เริ่มกิจการเมื่อปี พ.ศ. 2520 โดยเริ่มแรกเป็นห้างขายสมุนไพรเล็กๆ ที่ผลิตและจัดจำหน่ายยาสมุนไพร และหลังจากนั้น บุญกิจ ลีเลิศพันธ์ผู้ก่อตั้ง เห็นว่าในประเทศไทยยังไม่มีผู้ผลิตรายใดที่ผลิตยาสีฟันสมุนไพรขึ้นมา จะมีแต่ยาสีฟันที่นำเข้ามาจากต่างประเทศเท่านั้น และยาสีฟันที่เป็นสมุนไพรล้วน จะมีราคาสูง จึงผลิตยาสีฟันที่ผลิตจากสมุนไพรของไทยกว่า 10 ชนิด ใช้ชื่อว่า ยาสีฟันสมุนไพรดอกบัวคู่ ภาพใต้สโลแกนที่ว่า "ดอกบัวคู่ ความบริสุทธิ์จากธรรมชาติ ผลิตภัณฑ์ที่ผู้ใช้บอกต่อ"

ในช่วงแรกได้ใช้หน่วยรถขนาดเล็กกระจายไปตามจุดสำคัญต่าง ๆ ขายถึงมือผู้บริโภคโดยตรง และฝากขายกับร้านค้าทั่วไปควบคู่กันเกือบทั่วประเทศ และมีสื่อโฆษณาทางวิทยุเอเอ็มจนเป็นที่รู้จัก ต่อมาขยายตลาดไปสู่จีน เวียดนาม กัมพูชา ลาว และในตะวันออกกลาง และกำลังขยายตลาดไปสู่ประเทศในยุโรป ได้แก่ อิตาลี เยอรมนี อังกฤษ

สินค้าของดอกบัวคู่ในปัจจุบัน ยังแตกสาขาไปยัง สบู่, แชมพูสมุนไพร รวมถึงเครื่องดื่มรังนกด้วย

## อ้างอิง

* “ดอกบัวคู่” เจ้าแห่งยาสีฟันสมุนไพร  businessthai.co.th
* ดอกบัวคู่ส่ง"รังนก"รับเทรนด์สุขภาพ ปูพรมยี่ปั๊ว-งัดกลยุทธ์ราคาเขย่า"แบรนด์-สก็อต" ประชาชาติธุรกิจ

## แหล่งข้อมูลอื่น
* เว็บไซต์ดอกบัวคู่ 

หมวดหมู่:ผลิตภัณฑ์ทำความสะอาด
หมวดหมู่:ยาสีฟัน
อาณานิคม

ในทางการเมืองและประวัติศาสตร์ **อาณานิคม** () หมายถึงดินแดนที่อยู่ภายใต้การควบคุมทางการเมืองของรัฐๆหนึ่ง ไม่มีอำนาจอธิปไตยเป็นของตนเอง 

อาณานิคมสามารถเกิดขึ้นได้จาก 2 กรณีคือ กรณีแรกคือการจัดตั้งอาณานิคม ในอดีต เจ้าอาณานิคมมักส่งคณะบุกเบิกไปตั้งอาณานิคมในดินแดนที่ไม่มีเจ้าของ กรณีที่สองคือการเข้ายึดครองดินแดนซึ่งเดิมอาจเคยเป็นประเทศที่มีประวัติศาสตร์ของตนเองมาก่อน หรืออาจมีชนพื้นเมืองอาศัยอยู่ก่อน อย่างไรก็ตาม วัตถุประสงค์หลักของการมีอาณานิคม คือการแสวงหาทรัพยากรและผลประโยชน์ป้อนแก่แผ่นดินบ้านเกิดของเจ้าอาณานิคมที่เรียกว่า "แผ่นดินแม่" 

อาณานิคมไม่เหมือนกับ รัฐหุ่นเชิด หรือ รัฐบริวาร เนื่องจากอาณานิคมไม่ได้มีฐานะเป็น รัฐ จึงไม่มีจุดยืนในเวทีระหว่างประเทศ เนื่องจากฝ่ายบริหารสูงสุดของอาณานิคม ยังคงต้องอยู่ภายใต้การควบคุมของแผ่นดินแม่ ในปัจจุบัน อาณานิคมที่มีอยู่ทั้งหมดเป็นอาณานิคมโพ้นทะเล รัฐบาลกลางบางประเทศ อาจยินยอมให้อาณานิคมมีรัฐบาลเป็นของตนเองซึ่งเป็นการลดภาระของรัฐบาลกลาง แต่ก็ไม่ได้หมายความว่า รัฐบาลอาณานิคมจะดูแลทุกอย่างภายในอาณานิคม ด้านกฎหมาย, การคลัง, กลาโหม, ต่างประเทศ ยังคงถูกกำหนดจากรัฐบาลกลาง
## อ้างอิง

## ดูเพิ่ม
* ลัทธิอาณานิคม
* การทำให้เป็นอาณานิคม
* การล่าอาณานิคมในแอฟริกา
* ดินแดนโพ้นทะเลของสหราชอาณาจักร (ในอดีตคือคราวน์โคโลนี)
* รายชื่ออดีตอาณานิคมของยุโรป
* เครือจักรภพ

*
พรรควิทรรภราชยะ

**พรรควิทรรภราชยะ** (; ) เป็นพรรคการเมืองในรัฐมหาราษฏระในประเทศอินเดีย มีเป้าหมายเพื่อแยกรัฐวิทรรภะที่อยู่ทางตะวันออกของรัฐมหาราษฏระออกไปตั้งเป็นรัฐใหม่ ผู้นำพรรคคือพันวาริลัล ปุโรหิต ในการเลือกตั้งโลกสภา พ.ศ. 2547 ปุโรหิตลงสมัครรับเลือกตั้งในนาคปูร์ ได้คะแนนเสียง 3.52% ตัวแทนอีกคนของพรรคคือ เกเศาเรา เศนเท ที่ลงสมัครในรามเตก ได้คะแนนเสียง 1.4% ปุโรหิตเป็นบรรณาธิการของหนังสือพิมพ์ชื่อ หิตวทะ ซึ่งกล่าวอ้างว่าเป็นหนังสือพิมพ์ภาษาอังกฤษที่มีผู้อ่านมากที่สุดในนาคปูร์

หมวดหมู่:ขบวนการทางการเมืองในประเทศอินเดีย
พรรคโคณฑวานาคณตันตระ

**พรรคโคณฑวานาคณตันตระ** (; ) ก่อตั้งเมื่อ พ.ศ. 2534 เพื่อเรียกร้องสิทธิของชาวคอนทิและจัดตั้งรัฐโคณฑวานาในภาคกลางของอินเดีย ผู้นำพรรคคือ สิงห์ มัรกัม ในการเลือกตั้งสภาวิธันในรัฐอุตรประเทศ พ.ศ. 2545 ส่งผู้สมัคร 8 คน ได้รับเลือกตั้ง 1 คน ส่วนการเลือกตั้งสภาวิธัน รัฐอุตรประเทศ พ.ศ. 2546 ส่งผู้สมัคร 61 คน ได้รับเลือกตั้ง 3 คน และในการเลือกตั้งสภาวิธันของรัฐฉัตตีสครห์ ส่งผู้สมัคร 41 คน แต่ไม่ได้รับเลือก

ในการเลือกตั้งโลกสภา พ.ศ. 2547 พรรคส่งผู้สมัครในรัฐมัธยประเทศ ฉัตตีสครห์ พิหาร อุตรประเทศ และ มหาราษฏระ

## แหล่งข้อมูลอื่น
*GGP Lok Sabha 2004 Election Result

หมวดหมู่:ขบวนการทางการเมืองในประเทศอินเดีย
แนวร่วมกู้ชาติแห่งชัมมูและกัษมีระ

thumb|
**แนวร่วมปลดปล่อยชัมมูและกัษมีระ** (Jammu Kashmir Liberation Front) ก่อตั้งโดย อมานุลลอห์ ข่านและมักบูล ภัท เป็นองค์กรชาตินิยมของกัษมีระ ก่อตั้งที่เบอร์มิงแฮม ประเทศอังกฤษเมื่อ 29 พฤษภาคม พ.ศ. 2520 และมีการตั้งสาขาตามเมืองต่างๆของอังกฤษ รวมทั้งประเทศอื่นในยุโรป สหรัฐอเมริกาและตะวันออกกลางภายในสองปี ใน พ.ศ. 2529 มีการตั้งสาขาในดินแดนกัษมีระของปากีสถาน (อาซัด กัษมีระ) และปากีสถาน ใน พ.ศ. 2530 มีการตั้งสาขาในกัษมีระของอินเดีย (รัฐชัมมูและกัษมีระ)
	
แนวร่วมนี้เป็นองค์กรก่อการร้ายองค์กรแรกในกัษมีระ มีเป้าหมายเพื่อเรียกร้องให้มีการปลดปล่อยส่วนของอินเดียที่เคยเป็นราชอาณาจักรโทคระของชัมมูและกัษมีระที่มีอยู่เดือนสิงหาคม พ.ศ. 2490 แนวร่วมนี้อ้างว่าพวกเขาไม่ใช่องค์กรอิสลามแต่เน้นที่ความเป็นชาติ และต่อต้านการยึดครองของทั้งปากีสถานและอินเดีย ความรุนแรงหลักที่กลุ่มนี้ก่อขึ้น ได้แก่การลอบสังหาร รวันทรา มหาเตร ชาวอินเดีย ในลอนดอนและการจี้เครื่องบินหลายครั้ง

## การแยกตัวและการรวมตัวกันใหม่

กลุ่มนี้มีการแยกตัวออกไปนำโดยยาซิน มาลิก ไปเป็นแนวร่วมปลดปล่อยชัมมูและกัษมีระ (ยาซิน มาลิก) ซึ่งเป็นกลุ่มที่ออกมาปฏิเสธความรุนแรง ตั้งแต่ พ.ศ. 2538 ในขณะที่กลุ่มดั้งเดิมของอมานุลลอห์ ข่าน ยังคงใช้ความรุนแรงต่อไป ใน พ.ศ. 2548 อินเดียยอมให้ ยาซิน มาลิกเข้าสู่ปากีสถานได้เป็นครั้งแรก ผู้นำของขบวนการทั้งสองคือมาลิกและข่านมีโอกาสพบกันในปากีสถานเมื่อเดือนมิถุนายน พ.ศ. 2538 ทั้งสองกลุ่มเริ่มเจรจาที่จะกลับมารวมตัวกันอีกครั้งอย่างไรก็ตามในเดือนธันวาคม พ.ศ. 2548 มีสมาชิกอาวุโสของขบวนการแยกตัวออกมาจากกลุ่มของยาซัน มาลิก และออกมาตั้งขบวนการใหม่ภายใต้การนำของฟารุก ซิดดิกี 

ตั้งแต่ พ.ศ. 2538 ยาซิน มาลิกเรียกร้องให้เลิกใช้ความรุนแรงและหันมาใช้สันติวิธีสำหรับปัญหากัษมีระ กลุ่มของมาลิกยอมรับชาวฮินดูกัษมีระให้เป็นส่วนหนึ่งของสังคมกัษมีระและสิทธิของพวกเขาที่จะกลับมาสู่ดินแดน ในขณะที่ฝ่ายของข่านยังคงใช้ความรุนแรงเพื่อปลดปล่อยกัษมีระต่อไป

## อ้างอิง

## แหล่งข้อมูลอื่น
* Azad Kashmir based  website of the Jammu Kashmir Liberation Front (Amanullah Khan group) 
* (Malik Fired) 
* http://www.Liberationfront.org (JKLF Website)

หมวดหมู่:ขบวนการทางการเมืองในประเทศอินเดีย
หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการแบ่งแยกดินแดน
ลูกเห็บยักษ์

**ลูกเห็บยักษ์** (megacryometeor) เป็นหยาดน้ำฟ้าชนิดหนึ่ง ปรากฏในลักษณะก้อนน้ำแข็งที่มีขนาดใหญ่กว่าลูกเห็บ เกิดขึ้นจากความผิดปกติของสภาพอากาศเมื่อสภาพอากาศแจ่มใส ไม่มีเมฆ ไม่เกิดขึ้นจากพายุฝนฟ้าคะนอง 

## ประวัติ

จีซัส มาร์ตินีซ-ฟรายส์ นักธรณีวิทยาดาวเคราะห์จากศูนย์สิ่งมีชีวิตนอกโลกในกรุงมาดริดเป็นผู้บุกเบิกการวิจัยลูกเห็บยักษ์ตั้งแต่เดือนมกราคม พ.ศ. 2543 (ค.ศ. 2000) หลังจากที่ลูกเห็บยักษ์หนักประมาณ 3 กิโลกรัมตกในสเปนในขณะที่ท้องฟ้าแจ่มใสนานถึง  10 วัน

## ขนาด

ลูกเห็บยักษ์กว่า 50 ลูกที่ได้รับการบันทึกตั้งแต่ปี พ.ศ. 2543 มีน้ำหนักตั้งแต่ 0.5-200 กิโลกรัม ลูกหนึ่งที่ตกในประเทศบราซิลหนักถึง 220 กิโลกรัม

## ความรู้เกี่ยวกับลูกเห็บยักษ์

กระบวนการเกิดของลูกเห็บยักษ์ยังเป็นที่สงสัย สันนิษฐานว่าคล้ายกับการเกิดของลูกเห็บ และเกิดในฤดูร้อนขณะที่อากาศแจ่มใส การวิเคราะห์ลูกเห็บยักษ์แสดงองค์ประกอบเข้าคู่กับฝนในบริเวณที่มันตก ไม่ได้มาจากเครื่องบิน เพราะมีการบันทึกว่าเกิดปรากฏการณ์นี้ก่อนที่จะมีการประดิษฐ์เครื่องบิน ผลการทดสอบแรกบ่งชี้ว่าการผันแปรในช่องว่างโทรโพพอส(ช่องที่อยู่ระหว่างบรรยากาศชั้นโทรโพสเฟียร์กับสตราโตสเฟียร์) สามารถสอดคล้องกับการเกิดลูกเห็บยักษ์ มีบางครั้งผู้เห็นเหตุการณ์ก็คิดว่าเป็นอุกกาบาตเพราะลูกเห็บยักษ์สามารถทำให้เกิดหลุมขนาดเล็กๆ ได้
 
## อ้างอิง

*Gelo caindo do céu assusta moradores 

## แหล่งข้อมูลอื่น

*Megacryometeors: Resource Site 
*Megacryometeors.com
*News Report: Ice Chunk Hits Oakland, CA, USA
*News Report, July 8, 2006: Ice Chunk hits South Africa
*Megacryometeors: fall of atmospheric ice blocks from ancient to modern times  
*The Peculiar Phenomenon of Megacryometeors
*Sandton ice ball fell out of clear sky, says scientist
*Megacryometeors: Scientific article (Hyrochemistry and isotopic composition), Journal of Atmospheric Chemistry, 2005 
*Megacryometeors: Scientific article (Distribution on Earth, AMBIO: A Journal of the Human Environment, 2006
*Huge chunks of falling ice mysteriously pelt Iowa neighbourhood, smash roof

หมวดหมู่:หยาดน้ำฟ้า
แนวร่วมกู้ชาติแห่งชัมมูและกัษมีระ (ยาซิน มาลิก)

**แนวร่วมกู้ชาติแห่งชัมมูและกัษมีระ (ยาซิน มาลิก)** (Jammu Kashmir Liberation Front (Yasin Malik)) เป็นกลุ่มที่แยกตัวออกมาจากแนวร่วมกู้ชาติแห่งชัมมูและกัษมีระ นำโดยยาซิน มาลิก เป็นขบวนการแบ่งแยกดินแดนที่ต้องการจัดตั้งรัฐเอกราชสหภาพกัษมีระจากดินแดนที่ถูกปกครองโดยปากีสถานและอินเดีย ปฏิเสธการต่อสู้ด้วยความรุนแรงตั้งแต่ พ.ศ. 2538 กลุ่มนี้สนับสนุนการกลับมาของชาวฮินดูกัษมีระและการต่อสู้แบบสันติวิธี ได้รับความนิยมมากกว่ากลุ่มดั้งเดิมของอมานุลลอห์ ข่าน ใน พ.ศ. 2548 มีการเปลี่ยนแปลงผู้นำของกลุ่มหลังจากมาลิกเข้าพบประธานาธิบดีของอินเดีย โดยหัวหน้าใหม่คือ ฟารุก ซิดดิกี ทำให้ความนิยมของกลุ่มลดลง

## อ้างอิง

## ดูเพิ่ม
* ประวัติศาสตร์รัฐชัมมูและกัษมีระ

หมวดหมู่:ขบวนการทางการเมืองในประเทศอินเดีย
หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการแบ่งแยกดินแดน
โอ บอง แปง

[thumb|โอ บอง แปง สาขา[สยามสแควร์]]
**โอ บอง แปง (Au Bon Pain)** เป็นร้านอาหาร/คาเฟ่ ประเภท เบเกอรี่ และเครื่องดื่ม ก่อตั้งโดย หลุยส์ เคน ในปี 1978 ในสหรัฐ ด้วยแนวคิดที่ต้องการทำเบเกอรี่สำหรับคนทำงาน นักเรียน นักท่องเที่ยว หรือคนที่เดินทางผ่านไปผ่านมาได้เข้ามานั่งพักหรือพบปะพูดคุย เน้นทั้งอาหาร กาแฟ และน้ำผลไม้ไปพร้อมๆกัน จากนั้นก็ขยายสาขาไปทั่วสหรัฐ และจัดตั้งเป็นบริษัท ABP Corporation 

สำหรับในประเทศไทย เริ่มเข้ามาเปิดสาขาในไทยเมื่อปี 1997 โดยในปี 2007 มีจำนวนสาขา 70 สาขาทั้งในศูนย์การค้าและโรงพยาบาล เป็นที่สองรองจากในสหรัฐที่มีกว่า 200 สาขา และรองจากประเทศไทยคือไต้หวันและเกาหลีใต้ซึ่งมีเพียง 4 และ 3 สาขาเท่านั้น 

สัดส่วนประเภทยอดขายของโอ บอง แปง (by category) จากทั้งหมด 70 สาขา ในประเทศไทย (ข้อมูล กันยายน 2567) เครื่องดื่ม 35%, แซนด์วิช 25%, เบเกอรี 20%, สลัด 7% และซุป 3%

## อ้างอิง
* au bon pain positioningmag.com
* เรื่องน้อยนิดมหาศาลของโอ บอง แปง

โอ บอง แปง
หมวดหมู่:แฟรนไชส์อาหารจานด่วน
หมวดหมู่:ภัตตาคารในประเทศไทย
หมวดหมู่:การควบรวมและเข้าซื้อกิจการในปี พ.ศ. 2548
หมวดหมู่:การควบรวมและเข้าซื้อกิจการในปี พ.ศ. 2564
หมวดหมู่:การควบรวมและเข้าซื้อกิจการในปี พ.ศ. 2560
หมวดหมู่:การควบรวมและเข้าซื้อกิจการในปี พ.ศ. 2551
วังบ้านหม้อ

**วังบ้านหม้อ** ตั้งอยู่ริมถนนอัษฎางค์ ริมคลองคูเมืองเดิม ฝั่งตรงข้ามกับ ศาลเจ้าพ่อหอกลอง เดิมเป็นวังประทับของ พระเจ้าบรมวงศ์เธอ กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย และเจ้าจอมมารดาศิลา ซึ่งเป็นต้นราชสกุล กุญชร นับตั้งแต่ได้เข้ารับราชการที่กรมม้า และกรมคชบาล กรมพระพิทักษเทเวศร์ ได้ประทับอยู่ที่ วังบ้านหม้อมาจวบจนกระทั่งสิ้นพระชนม์ 

วังบ้านหม้อมีรูปแบบสถาปัตยกรรมแบบสมัยรัตนโกสินทร์ (รัชกาลที่ 3-5) ปัจจุบันวังบ้านหม้อตกอยู่ในความครอบครองของ หม่อมหลวงแฉล้ม กุญชร ธิดาคนที่ 27 ของเจ้าพระยาเทเวศร์วงศ์วิวัฒน์ ปัจจุบันเหลือเพียงท้องพระโรง  ศาลาท้องพระโรง และเก๋งด้านหน้าท้องพระโรง อันเป็นสิ่งก่อสร้างที่มีมานับตั้งแต่สร้างวัง

## อ้างอิง
* อาคารในบริเวณวังบ้านหม้อ

## แหล่งข้อมูลอื่น

บ้านหม้อ
หมวดหมู่:โบราณสถานในเขตพระนคร
ขาลิสถาน

thumb|300x200px|ธงของขาลิสถาน
**ขาลิสถาน** ( ; อักษรคุรมุขี: ਖਾਲਿਸਤਾਨ ; อักษรชาห์มุขี: ًًخالستان) หมายถึงดินแดนแห่งความบริสุทธิ์ เป็นชื่อของดินแดนที่ต้องการก่อตั้งเป็นรัฐชาติ นำโดยชัคชิต สิงห์ เฉาหัน ผู้นำของสาธารณรัฐสิกข์ขาลิสถาน เป็นความต้องการรวมจังหวัดปัญจาบของปากีสถาน เข้ากับรัฐปัญจาบของอินเดีย และรวมผู้พูดภาษาปัญจาบทั้งหมดให้เป็นเอกภาพ การต่อสู้เพื่อก่อตั้งรัฐนี้นำโดยขบวนการขาลิสถาน ซึ่งเป็นขบวนการที่สำคัญของชาวสิกข์ในอินเดีย

## ประวัติศาสตร์

ในช่วง พ.ศ. 2513 – 2523 ขบวนการเริ่มต่อสู้เพื่อก่อตั้งรัฐสิกข์ชื่อขาลิสถานแต่ได้รับการสนับสนุนจากประชาชนน้อยเพราะชาวสิกข์ส่วนใหญ่ไม่ได้ต้องการจัดตั้งรัฐสิกข์ต่างหาก

## ภูมิศาสตร์
ดินแดนที่จะจัดตั้งเป็นรัฐขาลิสถานประกอบด้วยจังหวัดปัญจาบของปากีสถาน รัฐปัญจาบของอินเดีย และบางส่วนของรัฐข้างเคียงคือรัฐหรยาณาและรัฐหิมาจัลประเทศ

## อ้างอิง

## แหล่งข้อมูลอื่น
* List of terrorist violence in Punjab 
* List of terrorist groups banned across Europe 
* List of terrorist groups banned by US Government
* Amnesty International on Punjab lack of Justice and Impunity 
* Death of Flight 182 website
* Human Rights Watch; Time for India to Deliver Justice in Punjab

หมวดหมู่:ขบวนการทางการเมืองในประเทศอินเดีย
หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการแบ่งแยกดินแดน
หมวดหมู่:ขบวนการอิงศาสนาสิกข์
หมวดหมู่:ประเทศที่มีข้อเสนอ
วังเพ็ชรบูรณ์

**วังเพ็ชรบูรณ์** เป็นวังที่เคยตั้งอยู่บริเวณหัวมุมตะวันตกเฉียงเหนือของสี่แยกราชประสงค์ ติดกับถนนพระรามที่ 1 และถนนราชดำริ เคยเป็นที่ประทับของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย พระราชโอรสพระองค์ที่ 90 ในพระบาทสมเด็จพระจุลจอมเกล้าเจ้าอยู่หัว ปัจจุบันวังถูกทุบและแปรสภาพเป็นศูนย์การค้าเซ็นทรัลเวิลด์

## ประวัติ
วังเพ็ชรบูรณ์เดิมเป็นพระราชวังปทุมวัน ซึ่งพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อเสด็จประพาสและให้ประชาชนแล่นเรือผ่านมาทางคลองแสนแสบ โดยโปรดให้ขุดสระใหญ่ 2 สระติดกัน โปรดเกล้าฯ ให้สร้างพลับพลา 2 ชั้น สำหรับประทับแรม ริมสระมีพลับพลาเสด็จออกและโรงละคร พร้อมกับตำหนักฝ่ายใน และยังทรงพระกรุณาโปรดเกล้าฯ ให้สร้างวัดใกล้กับพระราชวัง พระราชทานนามว่าวัดปทุมวนารามราชวรวิหาร 

ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อสมเด็จเจ้าฟ้าฯ กรมขุนเพ็ชรบูรณ์อินทราไชยเสด็จกลับจากศึกษาที่ประเทศอังกฤษ ทรงพระกรุณาโปรดเกล้าฯ พระราชทานพระราชวังปทุมวัน นี้ว่า "วังเพ็ชร์บูรณ์" ภายในวังประกอบด้วยตำหนัก ซึ่งมีชื่อเป็นเพลงไทยเดิม เนื่องจากทรงมีความสนพระทัยในด้านนาฏศิลป์และดุริยางคศิลป์

ในปี พ.ศ. 2475 เกิดการเปลี่ยนแปลงการปกครอง วังหลายแห่งถูกคณะราษฎรเข้ายึดครองและตกเป็นสมบัติของรัฐ รวมถึงวังเพ็ชรบูรณ์ด้วย แต่อยู่ในกรรมสิทธิ์ของสำนักงานทรัพย์สินส่วนพระมหากษัตริย์ ซึ่งต่อมาคือสำนักงานทรัพย์สินพระมหากษัตริย์ และปัจจุบันคือสำนักงานพระคลังข้างที่ มาโดยตลอด ต่อมาในปี พ.ศ. 2525 บริษัท วังเพ็ชรบูรณ์ จำกัด โดยอุเทน เตชะไพบูลย์ ได้เช่าที่ดินไปสร้างเป็นห้างสรรพสินค้าเวิลด์เทรดเซ็นเตอร์ และปัจจุบันกลุ่มเซ็นทรัลได้ปรับปรุงใหม่เป็นเซ็นทรัลเวิลด์

## อาคาร
* **ตำหนักประถม** เดิมเป็นตำหนักที่ประทับของสมเด็จเจ้าฟ้าฯ กรมขุนเพ็ชรบูรณ์อินทราไชย ต่อมาโปรดให้เป็นที่ประทับของพระเจ้าบรมวงศ์เธอ พระองค์เจ้าบุษบันบัวผัน ซึ่งทรงเป็นผู้ถวายพระอภิบาลสมเด็จเจ้าฟ้าฯ กรมขุนเพ็ชรบูรณ์อินทราไชย มาแต่ทรงพระเยาว์ เป็นตำหนักที่ก่อสร้างด้วยไม้ สูง 3 ชั้น ปัจจุบันได้ถูกชะลอมาปลูกสร้างใหม่ ที่ตำหนักของพระวรวงศ์เธอ พระองค์เจ้าสุทธสิริโสภา ซึ่งเป็นพระธิดา ที่จังหวัดนนทบุรี
* **ตำหนักแพ** เป็นตำหนักที่ประทับของสมเด็จเจ้าฟ้าฯ กรมขุนเพ็ชรบูรณ์อินทราไชย ภายหลังจากที่ทรงย้ายจากตำหนักประถม ลักษณะเป็นเรือนไทย 2 หลังอยู่บนแพ ปัจจุบันชะลอมาอยู่ที่วังเลอดิส ถนนสุขุมวิท ซึ่งเคยเป็นที่ประทับของพระวรวงศ์เธอ พระองค์เจ้าวรานนท์ธวัช พระโอรส
* **ตำหนักสันนิบาตน้อย** เป็นที่ประทับของหม่อมเจ้าบุญจิราธร จุฑาธุช พระชายาในสมเด็จเจ้าฟ้าฯ กรมขุนเพ็ชรบูรณ์อินทราไชย
* **ตำหนักน้ำ** เป็นที่อยู่ของหม่อมละออในสมเด็จเจ้าฟ้าฯ กรมขุนเพ็ชรบูรณ์อินทราไชย เป็นเรือนไม้ชั้นเดียวหลังเล็ก ๆ ปัจจุบันชะลอมาปลูกใหม่ ณ ตำหนักของพระวรวงศ์เธอ พระองค์เจ้าสุทธสิริโสภา ที่จังหวัดนนทบุรี
* **เรือนลมพัดชายคา** เป็นเรือนที่สมเด็จเจ้าฟ้าฯ กรมขุนเพ็ชรบูรณ์อินทราไชย สิ้นพระชนม์
* **เรือนกินรำ** เป็นที่อยู่ของคณะละครวังเพ็ชรบูรณ์

## ดูเพิ่ม

* สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
* พระราชวังปทุมวัน
* วังสระปทุม
* เซ็นทรัลเวิลด์

## อ้างอิง

* เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4
* แซร์หัตถ์ อือนัลดี ณ ราชประสงค์ ก่อนจะมีเซ็นทรัลเวิลด์: วังเพ็ชรบูรณ์ เคหสถานที่ถูกลืม “อ่าน” ปีที่ 4 ฉบับที่ 3 มกราคม-มีนาคม 2556

 

เพ็ชรบูรณ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
พระตำหนักเอื้องเงิน

**พระตำหนักเอื้องเงิน** ตั้งอยู่ในเขตอุทยานแห่งชาติห้วยน้ำดัง อำเภอแม่แตง จังหวัดเชียงใหม่ เป็นอาคารทรงชาเลย์ที่กรมป่าไม้ได้สร้างถวายสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี และพระราชทานนามว่า "พระตำหนักเอื้องเงิน"

พระตำหนักเอื้องเงินตั้งอยู่บริเวณดอยกิ่วลม ภูมิทัศน์รอบพระตำหนักมีพันธุ์พืชประจำถิ่นกล้วยไม้ "เอื้องเงินหลวง" ที่ออกดอกสะพรั่งในช่วงเดือนมกราคม และยังมีไม้ดอกไม้ประดับที่เป็นพืชเมืองหนาวที่หลากหลายพันธุ์และหลากสีสัน

## อ้างอิง
* อุทยานแห่งชาติห้วยน้ำดัง 

อเอื้องเงิน
อเอื้องเงิน
ฟูจิ กรุ๊ป

**ฟูจิ กรุ๊ป** (Fuji Group) เป็นบริษัทประกอบธุรกิจร้านอาหารในชื่อ ฟูจิ ซูชิซึคิจิ และโคโค่อิชิบันยะ

## ประวัติ
[thumb|ฟูจิที่[เทอร์มินอล 21 อโศก]]
**ร้านอาหารฟูจิ** เป็นร้านอาหารญี่ปุ่น โดยคุณทานากะ ชาวญี่ปุ่น ได้เดินทางเข้ามาประเทศไทย ร่วมมือกับพรรคพวกเปิดร้านอาหารญี่ปุ่นขึ้น ร้านแรกชื่อ "ไทยซึคิจิ" เป็นร้านที่เปิดเพื่อบริการลูกค้าชาวญี่ปุ่นด้วยกันเองเป็นหลัก ซึ่งประสบความสำเร็จดี จากนั้นคุณทานากะยังร่วมหุ้นเปิดร้าน "ชินไดโกกุ" ขึ้นอีกที่ย่านสวนลุม ซึ่งเป็นที่ตั้งของตึกอับดุลลาฮิมในปัจจุบัน ภายหลังได้ย้ายไปอยู่ที่ย่านอโศก นอกจากนั้นยังเปิด "โกเบ" ที่ย่านสยามสแควร์ 

จากนั้นคุณทานากะจึงเปิดร้านอาหาร "ฟูจิ" เริ่มเปิดตัวอย่างเป็นทางการเมื่อ พ.ศ. 2542 โดยร้านแรกเปิดบริการที่ศูนย์การค้าเซ็นทรัลพลาซา ลาดพร้าว ธุรกิจร้านฟูจิเติบโตอย่างรวดเร็วในช่วงวิกฤตต้มยำกุ้ง เนื่องจากผู้บริโภคเลือกทางของที่คุ้มค่าเงินที่สุด

ในช่วง พ.ศ. 2562 ฟูจิ กรุ๊ปมีร้านฟูจิ 105 สาขา มีร้านซูชิซึคิจิ (Sushi Tsukiji) บนถนนสีลมอีก 1 สาขา และซื้อแฟรนไชส์ร้านโคโค่อิชิบันยะ ข้าวหน้าแกงกะหรี่จากญี่ปุ่น โดยเปิดได้ 25 สาขา

นอกจากธุรกิจร้านอาหารแล้ว บริษัทยังได้ลงทุนเปิดบริการโรงแรมทนาบูติก บนเกาะสมุย จังหวัดสุราษฎร์ธานี ในประเทศญี่ปุ่นยังดำเนินธุรกิจร้านอาหารไทย ชื่อ ร้านบางกอกคิทเช่น  ดำเนินธุรกิจโรงแรมฮิบิย่าซิตี้ ที่กรุงโตเกียว และร้านอาหารฝรั่งเศส ชื่อบราสซารี

## อ้างอิง

## แหล่งข้อมูลอื่น
* http://www.fuji.co.th/

หมวดหมู่:ธุรกิจอาหาร
หมวดหมู่:ภัตตาคารในประเทศไทย
โรงเรียนทุ่งกะโล่วิทยา

**โรงเรียนทุ่งกะโล่วิทยา** เป็น**[[โรงเรียน]]มัธยมศึกษาแบบสหศึกษาขนาดกลาง** ตั้งอยู่ที่ เลขที่ 132 หมู่ที่ 6 บ้านบึงหลัก ตำบลป่าเซ่า อำเภอเมือง จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนแบ่งการเปิดการสอนเป็นประเภท มัธยมศึกษาตอนต้น-ตอนปลาย

โรงเรียนทุ่งกะโล่วิทยา เปิดทำการเรียนการสอนครั้งแรกในปี พ.ศ. 2523 โดยเป็นโรงเรียนมัธยมศึกษาที่เปิดทำการเรียนการสอนแห่งที่ 15 ของจังหวัด ในปัจจุบันเปิดทำการเรียนการสอนชั้นมัธยมศึกษาตอนต้น-ปลาย

## ประวัติโรงเรียน
thumb|150px|โรงเรียนทุ่งกะโล่วิทยา
thumb|อาคารเรียนโรงเรียนทุ่งกะโล่วิทยา
thumb|นักเรียนโรงเรียนทุ่งกะโล่วิทยา
โรงเรียนทุ่งกะโล่วิทยา จัดตั้งตามประกาศของกระทรวงศึกษาธิการ เมื่อวันที่ 8 กุมภาพันธ์ พ.ศ. 2523 เป็นโรงเรียนมัธยมศึกษา สังกัดกรมสามัญศึกษา แห่งที่ 15 ของจังหวัดอุตรดิตถ์ ตั้งอยู่ในที่สาธารณประโยชน์ ระหว่างตำบลป่าเซ่ากับตำบลหาดกรวด ติดกับทางหลวงแผ่นดินหมายเลข 11 พิษณุโลก - เด่นชัย มีพื้นที่ 2 แปลง คือ แปลงที่ 1 อยู่ในเขตตำบลป่าเซ่า มีเนื้อที่ 37 ไร่ 1 งาน เป็นที่ตั้งของอาคารเรียน และอาคารประกอบ แปลงที่ 2 อยู่ในเขตตำบลหาดกรวด มีเนื้อที่ 49 ไร่ 1 งาน เป็นพื้นที่สนามกีฬา และพื้นที่เกษตรกรรม มีเนื้อที่รวมทั้งหมด 86 ไร่ 2 งาน โดยมีถนนสายบ้านบึงหลัก – บ้านห้วยบง ตัดผ่านพื้นที่ของโรงเรียน

ปีการศึกษา พ.ศ. 2523 เปิดรับนักเรียนรุ่นที่ 1 เข าเรียนระดับชั้นมัธยมศึกษาปีที่ 1 จำนวน 90 คน มีครู 5 คน  โดยให้ นักเรียนไปอาศัยเรียนที่วัดทับใหม่ ตำบลหาดกรวด เป็นเวลา 1 ภาคเรียน ในระหว่างที่รอการสร้างอาคารเรียนชั่วคราว ขนาด 3 ห้องเรียน จำนวน 1 หลัง

ปีการศึกษา พ.ศ. 2525 เปิดสอนนักเรียนครบชั้นมัธยมศึกษาตอนต้น ตั้งแต่ชั้นมัธยมศึกษาปีที่ 1 - 3 และมีจำนวนนักเรียนรวมทั้งสิ้น 336 คน มีครู 14 คน 

ปีการศึกษา พ.ศ. 2538 เริ่มเปิดสอนระดับชั้นมัธยมศึกษาตอนปลาย โดยเปิดรับนักเรียนชั้นมัธยมศึกษา ปีที่ 4 จำนวน 43 คน และมีจำนวนนักเรียนรวมทั้งสิ้น 601 คน

ปีการศึกษา พ.ศ. 2540 เปิดสอนระดับชั้นมัธยมศึกษาตอนต้นและตอนปลาย ครบทุกระดับชั้นมีนักเรียนระดับมัธยมศึกษาตอนต้น 459 คน ระดับมัธยมศึกษาตอนปลาย 90 คน และ มีจำนวนนักเรียนรวมทั้งสิ้น 549 คน 

ปีการศึกษา พ.ศ. 2554 เปิดสอนระดับชั้นมัธยมศึกษาปีที่ 1 – 6 มีนักเรียนระดับมัธยมศึกษาตอนต้น 239 คน ระดับมัธยมศึกษาตอนปลาย 210 คน รวมจำนวนทั้งสิ้น 449 คน 

## รายนามผู้บริหารสถานศึกษา
โรงเรียนทุ่งกะโล่วิทยา มีผู้บริหารนับตั้งแต่เริ่มก่อตั้งใน พ.ศ. 2523 จนถึงปัจจุบัน (พ.ศ. 2555) นับได้ 32 ปี มีรายนามดังต่อไปนี้

## อ้างอิง

## แหล่งข้อมูลอื่น

* เว็บไซต์อย่างเป็นทางการของโรงเรียนทุ่งกะโล่วิทยา 
* ข้อมูลภาพรวมของโรงเรียน ทุ่งกะโล่วิทยา

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์
ทุ่งกะโล่วิทยา
หมวดหมู่:โรงเรียนที่ก่อตั้งในปี พ.ศ. 2523
ลูกนิมิต

[thumb|ลูกนิมิตที่[วัดโพธิญาณ (จังหวัดพิษณุโลก)|วัดโพธิญาณ พิษณุโลก]]
**นิมิต** หมายถึงวัตถุที่เป็นเครื่องหมายบอกกำหนดเขตหรือแดนแห่งสีมา เป็นเครื่องหมายบอกเขตสีมาที่พระวินัยกำหนดให้ใช้ได้มี 8 อย่าง คือภูเขา ศิลา ป่าไม้ ต้นไม้ จอมปลวก หนทาง แม่น้ำ น้ำ แต่ที่นิยมกันมากที่สุดคือใช้ศิลาหรือหินเป็นนิมิต

นิมิตที่เป็นศิลาหรือสกัดศิลาให้มีลักษณะกลมเส้นผ่าศูนย์กลางประมาณ 30-38 เซนติเมตร เรียกว่า **ลูกนิมิต** แต่ละสีมาจะใช้ 9 ลูก ก่อนทำสังฆกรรมผูกสีมานิยมจัดงานกันเอิกเกริกโดยถือกันว่าเป็นงานบุญใหญ่ เรียกว่า *งานปิดทองลูกนิมิต* เมื่อทำพิธีตามพระวินัยเสร็จแล้วจะฝังศิลานิมิตนั้นลงไปในดินแล้วสร้างซุ้มครอบไว้ข้างบนโดยมี *[[ใบสีมา]]* เป็นเครื่องหมายสังเกตว่าลูกนิมิตอยู่ตรงนั้น แต่หากใบสีมาเป็นศิลาที่ใหญ่พอ และปักติดลงไปในดิน ก็ไม่จำเป็นต้องมีลูกนิมิต

อุโบสถในภาคอีสาน หรือ สิม มักจะมีลูกนิมิตที่เป็นก้อนหินวางอยู่รอบโบสถ์ แต่ไม่มีใบเสมากำกับ

## ที่มา
[thumb|จุดทำบุญปิดทองลูกนิมิตใน[วัดร่องเสือเต้น เชียงราย]]
ในสมัยพุทธกาล สมเด็จพระสัมมาสัมพุทธเจ้ามีกุศโลบายที่ต้องการให้มีการทบทวนพระธรรมคำสั่งสอนของพระองค์อยู่เสมอพระองค์จึงได้กำหนดให้พระสงฆ์ต้องประชุมร่วมกัน หรือที่เรียกว่า ทำสังฆกรรม โดยกำหนดให้ทำสังฆกรรมในบริเวณที่กำหนดไว้เท่านั้นเพื่อมิให้ฆราวาสมายุ่งเกี่ยว จึงมีการกำหนดเขตแดนด้วยวัตถุบางอย่างขึ้นที่เรียกว่า "การผูกสีมา" (สีมา แปลว่า เขตแดน) พระพุทธองค์กำหนดไว้ 8 อย่าง คือ ภูเขา ศิลา ป่าไม้ ต้นไม้ จอมปลวก หนทาง แม่น้ำ และ น้ำนิ่ง เรียกเขตแดนนี้ว่า "นิมิต" 

ต่อมาจึงมีการพัฒนากำหนดนิมิตใหม่แทนเขตแดนตามธรรมชาติ  เป็นการจัดสร้างขึ้นโดยเฉพาะ เช่น บ่อ คู สระ และก้อนหิน โดยเฉพาะก้อนหินเป็นที่นิยมกันมาก ซึ่งต่อมามีการประดิษฐ์ก้อนหินให้เป็นลูกกลม ๆ เป็นเครื่องหมายที่ค่อนข้างถาวรขึ้นแทน เรียกว่า "ลูกนิมิต" ภายหลังมีการจัดพิธีขึ้นเรียกว่า "ฝังลูกนิมิต"

## การฝังลูกนิมิต
thumb|โมเดลจำลองการฝังลูกนิมิตในพิพิธภัณฑ์กษาปณ์ กรุงเทพมหานคร
การฝังลูกนิมิตต้องได้รับพระราชทานเขตวิสุงคามสีมาจากพระเจ้าแผ่นดินเสียก่อน ก่อนจะฝังลูกนิมิตจะต้องมีการสวดถอนพื้นที่ก่อนเพื่อให้พื้นที่นั้นบริสุทธิ์ หากทราบภายหลังว่าพื้นที่นั้นเคยเป็นเขตวัดใดวัดหนึ่งแล้ว การประกาศเขตครั้งนั้นก็จะถือเป็นโมฆะ ในการสวดถอนพื้นที่อาจทำล่วงหน้ากันหลายวันหรืออาจกระทำในวันผูกพัทธสีมา

การฝังลูกนิมิตนิยมฝังตอนเที่ยงคืน เช้าตรู่หรือตอนบ่าย โดยบางวัดอาจจะกราบบังคมทูลองค์พระบาทสมเด็จพระเจ้าอยู่หัว พระบรมวงศานุวงศ์ หรือสมเด็จพระสังฆราชมาเป็นองค์ประธานในพิธี เพื่อทรงตัดลูกนิมิตด้วยก่อนทำพิธี
 
ลูกนิมิตที่ใช้ผูกสีมา 9 ลูก ฝังตามทิศต่าง ๆ รอบอุโบสถทั้ง 8 ทิศ ทิศละ 1 ลูก และฝังไว้กลางอุโบสถอีก 1 ลูก เป็น 1 ลูกเอก เมื่อผูกสีมา พระสงฆ์จำนวน 4 รูป จะเดินตรวจลูกนิมิตที่วางตามทิศต่าง ๆ โดยเริ่มต้นจากทิศตะวันออก เรียกว่า *สวดทักสีมา* เวียนขวาไปจนครบ 8 ลูกนิมิต เมื่อสวดทักนิมิตจบแล้วจึงกลับไปประชุมสงฆ์ในอุโบสถและสวดประกาศสีมาอีกครั้ง หลังจากนั้นจึงทำการตัดลูกนิมิตลงหลุมเพื่อกลบ แล้วสร้างเป็นซุ้มหรือก่อเป็นฐานตั้งสีมาในเวลาต่อมา หากเป็นวัดราษฎร์นิยมทำใบสีมาซุ้มละแผ่น ส่วนวัดหลวงทำซุ้มละสอง เรียกว่า *สีมาคู่*
 
ความเชื่อเรื่องทำบุญในพิธีฝังลูกนิมิต เชื่อกันว่าได้บุญกุศลมาก เพราะถือว่าวัดหนึ่งมีอุโบสถได้แห่งเดียว

## อ้างอิง

### บรรณานุกรม
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* 

หมวดหมู่:ศาสนาพุทธในประเทศไทย
หมวดหมู่:พุทธศาสนสถาน
หมวดหมู่:คำศัพท์ศาสนาพุทธ
ถนนสิริโสธร

**ถนนสิริโสธร** () หรือ **ทางหลวงแผ่นดินหมายเลข 314 สายบางปะกง–ฉะเชิงเทรา** มีระยะทาง 22.3 กิโลเมตร จำนวนช่องทางจราจร 6 ช่องทางจราจร และในช่วงทางแยกเข้าเมืองฉะเชิงเทราถึงทางแยกต่างระดับฉะเชิงเทราจะเป็นถนนขนาด 8 ช่องจราจร ซึ่งมีทางคู่ขนาน โดยเริ่มต้นจากปลายถนนสุวินทวงศ์และถนนมหาจักรพรรดิในท้องที่อำเภอเมืองฉะเชิงเทรา จังหวัดฉะเชิงเทรา จากนั้นจึงผ่านท้องที่อำเภอบ้านโพธิ์ และไปสิ้นสุดที่ถนนเทพรัตนและถนนสุขุมวิท ในท้องที่อำเภอบางปะกง มีทางแยกสำคัญดังนี้ 1. แยกคลองอ้อม 2. แยกท่าสะอ้าน 3. ทางต่างระดับบางปะกง 4. แยกเทพราช 5. แยกบางพระ เป็นเส้นทางในความรับผิดชอบของแขวงทางหลวงฉะเชิงเทรา

## ชื่อถนน
เดิมถนนสิริโสธรมีชื่อเรียกว่า **ถนนฉะเชิงเทรา-บางปะกง** ต่อมาได้รับการพิจารณาจากจังหวัดฉะเชิงเทราให้ใช้ชื่อ **ถนนสิริโสธร** โดยมาจากคำว่า "สิริ" หมายถึง มิ่งขวัญ สิ่งเป็นมงคล ความเจริญ ความรุ่งเรือง ความสว่างสุกใส และคำว่า "โสธร" หมายถึง หลวงพ่อโสธร เป็นพระคู่บ้านคู่เมืองของจังหวัดฉะเชิงเทราและเป็นที่เคารพสักการะของคนไทย ทั้งนี้ การตั้งชื่อถนนดังกล่าวมีวัตถุประสงค์เพื่อเตรียมการเปิดตัวต้อนรับนักท่องเที่ยวในปี พ.ศ. 2554-2555 ซึ่งเป็นปีท่องเที่ยวจังหวัดฉะเชิงเทรา

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

3-314
314
สิริโสธร
หมวดหมู่:สิ่งก่อสร้างในอำเภอบางปะกง
สิริโสธร
สิริโสธร
ราชอาณาจักรอังกฤษ

**ราชอาณาจักรอังกฤษ** () เป็นราชอาณาจักรระหว่างปี ค.ศ. 927-1649 และระหว่างปี ค.ศ. 1660-1707 โดยมีสมเด็จพระเจ้าเอเธลสตันแห่งอังกฤษแห่งราชวงศ์เวสเซ็กซ์เป็นกษัตริย์องค์แรกและ  สมเด็จพระราชินีนาถแอนน์แห่งบริเตนใหญ่แห่งราชวงศ์สจวตเป็นกษัตรีย์องค์สุดท้าย ราชอาณาจักรอังกฤษกลายมาเป็นราชอาณาจักรบริเตนใหญ่ ราชอาณาจักรอังกฤษตั้งอยู่ทางใต้ของเกาะอังกฤษและบริเวณที่เป็นที่รู้จักกันในปัจจุบันว่าอังกฤษ 

ที่ประทับเป็นทางการของประมุขของราชอาณาจักรอังกฤษเดิมอยู่ที่วินเชสเตอร์ในแคว้นแฮมพ์เชอร์ แต่กลอสเตอร์และลอนดอนก็มีฐานะเท่าเทียมกัน โดยเฉพาะลอนดอนที่กลายมาเป็นเมืองหลวงไปโดยปริยายตั้งแต่คริสต์ศตวรรษที่  12 และเป็นเมืองหลวงมาจนกระทั่งรวมกับราชอาณาจักรสกอตแลนด์ ในปี ค.ศ. 1707 ตามพระราชบัญญัติสหภาพ ค.ศ. 1707 (Acts of Union 1707) ลอนดอนจึงกลายมาเป็นเมืองหลวงของราชอาณาจักรบริเตนใหญ่ตั้งแต่ปี ค.ศ. 1707 ถึง ปี ค.ศ. 1801 และของสหราชอาณาจักรบริเตนใหญ่และไอร์แลนด์ระหว่างปี ค.ศ. 1801 ถึง ปี ค.ศ. 1922 ในปัจจุบันเป็นเมืองหลวงของสหราชอาณาจักรบริเตนใหญ่และไอร์แลนด์เหนือ หรือที่รู้จักกันในนาม “สหราชอาณาจักร”

## อ้างอิง

* *The Tudor Revolution in Government: Administrative Changes in the Reign of Henry VIII*, Elton G R, Cambridge University Press, 1953.
* *The Reformation*, Elton G R, Cambridge: Cambridge University Press, 1958.
* *The Tudor Constitution: Documents and Commentary*, Elton G R, Cambridge University Press, 1960.
* *England, 1200-1640* Ithaca: Cornell University Press, 1969.
* *Studies in Tudor and Stuart Politics and Government: Papers and Reviews, 1945-1972*, 4 volumes, Cambridge: Cambridge University Press, 1974-1992.

## ดูเพิ่ม
* ประวัติศาสตร์อังกฤษ
* ราชอาณาจักรบริเตนใหญ่
* ราชอาณาจักรสกอตแลนด์
* สหราชอาณาจักรบริเตนใหญ่และไอร์แลนด์เหนือ
* เจ็ดอาณาจักร 


หมวดหมู่:อังกฤษ
หมวดหมู่:ประวัติศาสตร์อังกฤษ
หมวดหมู่:สหราชอาณาจักร
หมวดหมู่:ประวัติศาสตร์สหราชอาณาจักร
หมวดหมู่:รัฐและดินแดนที่ก่อตั้งในคริสต์ศตวรรษที่ 10
อ
หมวดหมู่:สิ้นสุดในคริสต์ศตวรรษที่ 18
นิมิต (กรรมฐาน)

**นิมิต** หมายถึงเครื่องหมายในเวลาทำกรรมฐาน คือเครื่องหมายสำหรับให้จิตกำหนดจับเป็นอารมณ์แล้วพิจารณาจนติดตาติดใจ

## ประเภทของนิมิต
**นิมิต** มี 3 อย่าง คือ
# **บริกรรมนิมิต** คือเครื่องหมายสำหรับกำหนดเป็นอารมณ์สำหรับบริกรรม เช่นอนุสสติ กสิณ อสุภะ
# **อุคหนิมิต** คือเครื่องหมายที่กำหนด ได้แก่อารมณ์ที่เจนตาเจนใจ หลังจากทีได้เพ่งพิจารณาบริกรรมนิมิตเช่นเพ่งกสิณแล้ว แม้หลับตาอยู่ก็สามารถเห็นนิมิตนั้นได้ชัดเจนเหมือนลืมตาเห็น เรียกว่า "**นิมิตติดตา**" ก็มี
# **ปฏิภาคนิมิต** คือเครื่องหมายเทียบเคียงหรืออารมณ์เทียบเคียง เกิดจากอุคหนิมิตที่เจนตาเจนใจจนใสบริสุทธิ์ และสามารถย่อหรือขยายส่วนแห่งนิมิตนั้นได้ตามต้องการ

## อ้างอิง

* 

หมวดหมู่:ศาสนาพุทธ
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ